હિંમતનગર તાલુકાના દેધરોટા ગામના ગૌચરની જમીનમાં ખાણ ખનિજ વિભાગે ભ્રષ્ટાચાર આદરીને મંજુર કરેલી લીઝ રદ કરાવવા અંગેની રજુઆત ગાંધીનગર સુધી પહોંચી છે, તેવામાં આ લીઝધારકને ફાયદો કરાવવા ખાણ ખનિજ વિભાગે સરકારી તિજોરીના ૧ કરોડના ખર્ચે રસ્તો પણ મંજૂર કરતાં ગામના પુર્વ સરપંચ વિક્રમસિંહ ઝાલા અને સરપંચ જયશ્રીકંુવરબા સિધ્ધરાજસિંહ ઝાલાએ રસ્તાના કારણે ગામમાં પ્રદુષણ અને અકસ્માત વધવાના કારણો બતાવીને વિરોધ કરી રહ્યા છે, તેવામાં આ જ ગામના ભાજપના યુવા મોરચાના પુર્વ ઉપપ્રમુખ અને હાલમાં પરબડા જિ. પં. બેઠકના પ્રભારી ગીરીશભાઈ કચરાભાઈ પટેલ સામે સમગ્ર વિવાદ અંગેની અદાવત રાખીને સોશીયલ મિડીયામાં તેને પતાવી દેવાના મેસેજ ફરતાં થયા હતા, એટલું જ નહીં ગત રોજ સવારે ગીરીશભાઈ કચરાભાઈ પટેલ ગામ નજીક આવેલા ધારેશ્વર મંદિરે જઈ રહ્યા હતા, ત્યારે ગામના રોહીતસિંહ મંગળસિંહ ઝાલા અને લગધીરસિંહ ઈન્દ્રસિંહ ઝાલાએ ગીરીશની કાર રોકીને તેને કારમાંથી ઉતારીને ફટકાર્યો હતો, તેમજ ડાબા ગાલના માગે બ્લેડના તિક્ષ્ણ ઘા કરીને જીવલેણ હુમલો કર્યો હતો.